Diari Oficial de la Generalitat Valenciana


Sumari del DOGV 9149, del 12-08-2021 (2021/8169)

Informació pública de la suspensió de la tramitació i de l'atorgament de llicències urbanístiques en l'àmbit del Pla especial per a la modificació d'accessos al sector de sòl urbà, polígons IV i VI, zona Racó Calent.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9149

Data del DOGV
:   12-08-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/8169


Data del document
:   17-07-2021

Organisme emissor
:   Ajuntament de Peníscola

Tipus de document
:   Anunci

Descriptors 

:   * Peníscola
    * pla d'urbanisme

Informació pública de la suspensió de la tramitació i de l'atorgament de llicències urbanístiques en l'àmbit del Pla especial per a la modificació d'accessos al sector de sòl urbà, polígons IV i VI, zona Racó Calent. [2021/8169]  
El Ple, en la sessió celebrada el dia 15 de juliol de 2021 va adoptar, entre altres, el següent acord:  
  
11. Urbanisme.  
Expedient: 2021/55757298R.  
  
Dictamen proposat: suspensió de llicències polígons IV i VI, zona Racó Calent.  
La comissió informativa va dictaminar favorablement la següent proposta:  
S'ha presentat per Cerro del Sol, SL, proposta de Pla Especial per a la modificació d'accessos al sector de sòl urbà, polígons IV i VI, zona Racó Calent, per a la tramitació per l'Ajuntament.  
El document inicial estratègic i l'esborrany del Pla especial han sigut remesos a la Conselleria de Política Territorial, Obres Públiques i Mobilitat, amb l'objecte del seu sotmetiment al procediment d'avaluació ambiental i territorial estratègica.  
Per part de la mercantil interessada s'ha sol·licitat així mateix la suspensió de llicències en l'àmbit del Pla especial, en els termes del que es disposa en l'article 64 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana, que disposa que l'administració promotora del Pla podrà acordar la suspensió de la tramitació i atorgament de llicències de parcel·lació de terrenys, edificació i demolició, per a àmbits determinats, amb la finalitat de facilitar l'estudi o reforma de l'ordenació urbanística.  
De conformitat amb el que es disposa en l'article 64 de la Llei 5/2014, d'ordenació del territori, urbanisme i paisatge de la Comunitat Valenciana, en relació amb l'article 22.2.c de la Llei 7/1985, de 2 d'abril, reguladora de les bases del règim local, correspon al Ple de l'Ajuntament l'adopció, si escau, de l'acord de suspensió de la tramitació i atorgament de llicències.  
Vist l'informe emés per l'arquitecte municipal, Ramón Mallasén González, de data 19 d'abril de 2021, i amb la finalitat de facilitar l'estudi o reforma de l'ordenació urbanística.  
Es proposa l'adopció del següent acord:  
Primer. Suspendre la tramitació i atorgament de llicències de parcel·lació de terrenys, edificació i demolició, en l'àmbit del Pla especial per a la modificació d'accessos al sector de sòl urbà polígons IV i VI, zona Raco Calent, definit en els plans I.2, I.3.5, I.3.6, I.3.7 i I.3.8 del Pla especial, amb una duració d'un any. La suspensió de llicències implicarà, també, la dels acords aprovatoris de nous programes d'actuació en la zona afectada.  
Segon. Publicar el present acord en el Diari Oficial de la Generalitat Valenciana, indicant els àmbits i tipus de llicències afectades per la suspensió o anunciant-ne l'abast per remissió al document exposat al públic.  
Sotmés el dictamen a votació, s'aprova per unanimitat.  
  
Peníscola, 17 de juliol de 2021.- L'alcalde: Andrés Martínez Castellá.